Sinkronizacije

**Sinkronizacije** su posebna remek-djela koja je stvorila Ekipa u Trpnju, kroz razdoblje od 2016. do 2018. godine. Uzeli bi nasumične scene iz Star Warsa i sinkronizirali ih s improviziranim dijalogom. Ima sedam nastavaka, a glavna fabula vrti se oko tragedije Anakina Skywalkera. Puno citata iz ovih sinkronizacija je ušlo u svakodnevni govor ekipe, pa sad ne mogu više ni čuti neke riječi bez da pomisle na film sa svjetlosnim mačevima. Ili si... Ajde može, sa svjetlosnim mačevima. Slijedi popis svih sedam sinkronizacija.

### Sinkronizacija.mp4

Već tijekom ove prve sinkronizacije 2016. godine, Ekipa je shvatila da potpuna improvizacija nije dobra ideja jer onda nitko ne zna što bi rekao. Lik na ekranu otvarat usta, a ti se ne stigneš sjetiti ničega zanimljivog. Stoga je uvedena "tema" od jedne rečenice, pa kad ne znaš što bi rekao kažeš nešto u vezi toga. Tema za ovu sinkronizaciju bila je "izgubljeni mobitel". Sudjelovali su Wane, Matija, Dario i Nixa. Oscar ide Wanetu za urnebensu ulogu ljutitog Anakina.

### zenidba.mp4

Ovdje je tema bila "ženidba", pa se tako improvizirala rasprava o ženidbi Anakina i Padmé. Uvedeno je pravilo da ne smiješ prebacivati razgovor, odnosno stalno govoriti stvari poput "Šta ti hoćeš?" jer onda ovaj odgovori "Ne znam a šta ti pričaš, šta je", pa onda drugi kaže "A šta me ispituješ, šta trebaš?" nego je bitno da nametneš temu i ne postavljaš pitanja. To je Wane demonstrirao kad je bez oklijevanja uveo temu Pokemon centra i time osvojio srca publike. Oscar u ovoj epizodi ide Nixi za smiješne uloge Obi-wana i Palpatinea.

### vrutak.mp4

Ova epizoda bavi se odlaskom po vino za svadbu. Anakin i Padmé upoznaju nekoliko likova koje tumači Dario, a najsmješnija scena je kad Anakin priča kako je odrastao u getu. Ali zbog Matijine nespretne rečenice "Nemaš, nisi, nisi odrasto, ti si bijelac, dođi vidi, idemo sad tamo i ne, ne idemo." ovaj put Oscar mora pripasti upravo njemu za ulogu Padmé.

### virus.mp4

Prva sinkronizacija s Krešom, nastala 2017. godine. Ovdje je Ekipa već ovladala umijećem sinkroniziranja, pa imaju sve bolje razgovore i sve manje grešaka. Tema epizode je Obi-wan i njegovi problemi s letjelicom i virusima. Dario dobiva Oscar za ulogu Jango Fetta, koji kaže "To je moj način držanja ruku."

### feminizam.mp4

Nakon što se Krešo priviknuo na sinkroniziranje, postao je spreman za dominaciju. U ovoj prequel epizodi, koja prati mladog Anakina i njegovo djetinjstvo, Krešo je bez daljnjeg ukrao svu pozornost svojim urnebesnim tumačenjima Yode, žabljeg kralja i Jar Jara. Puno njegovih citata je ostalo popularno do dan-danas, poput "Mogo bi... al ne budem!". Oscar stoga ovaj put ide Kreši.

### tuga.mp4

Smatralo se da je ovo najslabija sinkronizacija, pa je zato nazvana "Tuga". Ali usprkos tome, Nia tvrdi da je scena gdje Wanetov grof Dooku priča o mlijeku najsmješnija scena iz cijelog serijala. Premda je i Krešo bio duhovit kao vlasnik menze koji nudi Obi-wanu USB s pornografskim sadržajem, ipak Oscar ide Wanetu za ulogu Dookua.

### kurva.mp4

Posljednja epizoda tragedije o Anakinu, ova sinkronizacija vrti se oko Padmé. Naime, ispada da ona nije tako nevina kako se predstavlja, o čemu nas obavijesti Krešin Yoda. Obi-wan ovdje uoči svoju priliku da bude s njom, ali ne pođe mu za rukom. Dario dobiva Oscara za ulogu Mace Windua koji objašnjava prednosti pilates lopte.

## Slični članci

* 0-24 Kiosk
* Trails of Blood
* Nice nice